CELEX: E2010J0003
Language: el
Date: 2010-10-18 00:00:00
Title: Απόφαση του Δικαστηρίου, της 18ης Οκτωβρίου 2010 , στην υπόθεση E-3/10 — Εποπτεύουσα Αρχή της ΕΖΕΣ κατά της Δημοκρατίας της Ισλανδίας (Αθέτηση υποχρεώσεων από συμβαλλόμενο μέρος — Οδηγία 2002/87/ΕΚ σχετικά με τη συμπληρωματική εποπτεία πιστωτικών ιδρυμάτων, ασφαλιστικών επιχειρήσεων και επιχειρήσεων επενδύσεων χρηματοπιστωτικού ομίλου ετερογενών δραστηριοτήτων)

12.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 141/10
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ,
   της 18ης Οκτωβρίου 2010,
   στην υπόθεση E-3/10
   Εποπτεύουσα Αρχή της ΕΖΕΣ κατά της Δημοκρατίας της Ισλανδίας
   (Αθέτηση υποχρεώσεων από συμβαλλόμενο μέρος — Οδηγία 2002/87/ΕΚ σχετικά με τη συμπληρωματική εποπτεία πιστωτικών ιδρυμάτων, ασφαλιστικών επιχειρήσεων και επιχειρήσεων επενδύσεων χρηματοπιστωτικού ομίλου ετερογενών δραστηριοτήτων)
   2011/C 141/10
   Στην υπόθεση E-3/10, Εποπτεύουσα Αρχή της ΕΖΕΣ κατά της Δημοκρατίας της Ισλανδίας — ΑΙΤΗΣΗ προς το Δικαστήριο για να αποφανθεί ότι παραλείποντας να θεσπίσει ή να κοινοποιήσει στην Εποπτεύουσα Αρχή της ΕΖΕΣ τα μέτρα που είναι αναγκαία για την εφαρμογή της πράξης που αναφέρεται στο σημείο 31 του παραρτήματος ΙΧ της συμφωνίας ΕΟΧ, δηλαδή την Οδηγία 2002/87/ΕΚ του Ευρωπαϊκού Κοινοβουλίου και του Συμβουλίου της 16ης Δεκεμβρίου 2002 σχετικά με τη συμπληρωματική εποπτεία πιστωτικών ιδρυμάτων, ασφαλιστικών επιχειρήσεων και επιχειρήσεων επενδύσεων χρηματοπιστωτικού ομίλου ετερογενών δραστηριοτήτων και για την τροποποίηση των οδηγιών του Συμβουλίου 73/239/ΕΟΚ, 79/267/ΕΟΚ, 92/49/ΕΟΚ, 92/96/ΕΟΚ 93/6/ΕΟΚ και 93/22/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 98/78/ΕΚ και 2000/12/ΕΚ, όπως προσαρμόστηκε στη συμφωνία ΕΟΧ με το σχετικό πρωτόκολλο 1, η Δημοκρατία της Ισλανδίας δεν εκπλήρωσε τις υποχρεώσεις της σύμφωνα με το άρθρο 32 της εν λόγω πράξης και το άρθρο 7 της συμφωνίας ΕΟΧ, το Δικαστήριο, αποτελούμενο από τον Carl Baudenbacher, Πρόεδρο, τον Thorgeir Örlygsson και τον Henrik Bull (δικαστή-εισηγητή), δικαστές, εξέδωσε απόφαση στις 18 Οκτωβρίου 2010, το διατακτικό της οποίας έχει ως εξής:
   Το Δικαστήριο:
   
               1)
            
            
               Αποφαίνεται ότι, παραλείποντας να θεσπίσει τα απαραίτητα μέτρα για την εφαρμογή της πράξης που αναφέρεται στο σημείο 31 του παραρτήματος ΙΧ της συμφωνίας ΕΟΧ, δηλαδή την Οδηγία 2002/87/ΕΚ του Ευρωπαϊκού Κοινοβουλίου και του Συμβουλίου της 16ης Δεκεμβρίου 2002 σχετικά με τη συμπληρωματική εποπτεία πιστωτικών ιδρυμάτων, ασφαλιστικών επιχειρήσεων και επιχειρήσεων επενδύσεων χρηματοπιστωτικού ομίλου ετερογενών δραστηριοτήτων και για την τροποποίηση των οδηγιών του Συμβουλίου 73/239/ΕΟΚ, 79/267/ΕΟΚ, 92/49/ΕΟΚ, 92/96/ΕΟΚ 93/6/ΕΟΚ και 93/22/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 98/78/ΕΚ και 2000/12/ΕΚ, όπως προσαρμόστηκε στη συμφωνία ΕΟΧ με το σχετικό πρωτόκολλο 1, η Δημοκρατία της Ισλανδίας αθέτησε τις υποχρεώσεις που υπέχει δυνάμει του άρθρου 32 της πράξης αυτής και δυνάμει του άρθρου 7 της συμφωνίας ΕΟΧ.
            
         
               2)
            
            
               Διατάσσει τη Δημοκρατία της Ισλανδίας να καταβάλει τα δικαστικά έξοδα.